Chelsea Eze

Chelsea Eze (tí a bí gẹ́gẹ́ bi Chelsea Ada Ezerioha ní 15 Oṣù kọkànlá) jẹ́ òṣèré ọmọ orílẹ̀-èdè Nàìjíríà. Ó di gbajúmọ̀ pẹ̀lú kíkópa nínu àkọ́kọ́ fíìmù rẹ̀ tí àkọ́lé rẹ̀ jẹ́ Silent Scandals ní àjọṣepọ̀ pẹ̀lú Genevieve Nnaji àti Majid Michel. Fún ipa rẹ̀ nínu fíìmù náà, ó gba àmì ẹ̀yẹ òṣèré tí ó ní ìlérí jùlọ níbi ayẹyẹ 6th Africa Movie Academy Awards .

 Ìbẹ̀rẹ̀ ayé àti ẹ̀kọ́ rẹ̀ 
A bí Chelsea ní Ìpínlẹ̀ Kánò ṣùgbọ́n ó jẹ́ ọmọ ìran ti Umuahia, Ìpínlẹ̀ Ábíá. Òṣìṣẹ́ ilé ìfowópamọ́ ní àwon òbí rẹ̀ méjéèjì. Ó lọ ilé-ìwé Federal Government Girls College àti St.Louis Secondary School ní ìlú Kánò. Ó kẹ́kọ̀ọ́ èdè Gẹ̀ẹ́sì ní Yunifásítì ìlú Màídúgùri. Gẹ́gẹ́bi ìfọ̀rọ̀wánilẹ́nuwò rẹ̀ kan pẹ̀lú ìwé ìròyìn The Punch, ó wípé ìgbà èwe òun dùn gan nítorípé ìlú Kánò kún fún àlááfíà nígbà náà.

 Iṣẹ́ ìṣe rẹ̀ 
Ṣááju kíkópa rẹ̀ nínu eré Silent Scandals, ó jẹ́ afẹwàṣiṣẹ́, kò sì tíì ma ṣe iṣẹ́ òṣèré àyàfi àwọn eré orí ìpele tí ó ṣe ní ilé ìjọsìn. Ṣíṣe iṣẹ́ òṣèré rẹ̀ bẹ̀rẹ̀ nígbà tí Vivian Ejike ránṣẹ́ pèẹ́ láti wá ṣe àyẹ̀wò fún ipa amúgbálẹ́gbẹ̀ẹ́ fún ti eré Silent Scandals. Láti ìgbà náà, ó ti kópa nínu ọ̀pọ̀lọpọ̀ àwọn fíìmù míràn bíi Two Brides and a Baby (2011), Hoodrush (2012) and Murder at Prime Suites (2013).

 Àkójọ àwọn eré rẹ̀ 

ỌdúnFíìmùIpaÀwọn àkọsílẹ̀2009Silent ScandalsEllawith Genevieve Nnaji2011Two Brides and a BabyUgoWith OC Ukeje, Kalu Ikeagwu and Stella DamasusTwistTimeless Passion2012HoodrushShakirawith Bimbo Akintola, OC Ukeje & Gabriel AfolayanClosed DoorLaugh won kill me dieThe KingdomTears of Passion2015IkogosiEmemwith IK Ogbonna

 Àwọn ìyẹ́sí 

ỌdúnÀmì ẹ̀yẹẸ̀kaFíìmùÈsì2010Africa Movie Academy AwardsMost Promising TalentSilent ScandalsGbàáBest of Nollywood AwardsMost Promising TalentWọ́n pèéRevelation of the YearGbàáZAFAA AwardsBest Upcoming ActressGbàá2011Best of Nollywood AwardsBest Actress in a Supporting Role (English)Two Brides and a BabyWọ́n pèé2013Nollywood Movies AwardsBest Actress in a Supporting roleHoodrushWọ́n pèé

 Àwọn ìtọ́kasí 

Ẹ̀ka:Àwọn ènìyàn alààyè
Ẹ̀ka:Àwọn òṣeré ará Nàìjíríà
Ẹ̀ka:Ọdún ọjọ́ìbí kòsí (àwọn ènìyàn alààyè)